Након слома аустријске банке -{Creditanstalt}- 1931. Зајпел је поново требало да буде постављен за канцелара Аустрије, али није успео да оформи владу. Иако је његова политика била обележена веровањем у независну Аустрију, касније је изјављивао да ништа није могуће без Немачке. Није био задовољан са владом у Аустрији и хтео је да створи ауторитарну државу у којој би он био председник. Међутим, после пута у Палестину оболео је и умро 2. августа 1932 од упале плућа, а боловао је и од дијабетеса и туберкулозе. Сахрањен је на централном гробљу у Бечу. Његово тело је 1934. есхумирано од стране тадашњег канцелара Курта фон Шушнига заједно са телом Енгелберта Долфуса и постављено је у бронзани ковчег у једној цркви у Бечу, међутим после Аншлуса нацисти су наредили да се тела врате у гробнице.